Dohoda o rozpustení združenia

Mestská časť Bratislava – Petržalka
Kutlíkova 17, 852 12 Bratislava
IČO: 60 32 01
konajúca Doc. RNDr. Milanom Ftáčnikom, CSc., starostom

a 

Miestny športový klub ISKRA Petržalka
Údernícka 20, 851 01 Bratislava
IČO: 686 743
konajúci  Ladislav  Kianička, predsedom
(Ďalej len „účastníci združenia“)

Článok I

1.1	Účastníci združenia založeného pod názvom „Miestny športový klub Petržalka“ so sídlom Údernícka 20, 851 01 Bratislava, najmä za účelom vytvárania materiálnych a organizačných podmienok na podporu, rozvoj a uskutočňovanie záujmovej činnosti v oblasti telesnej kultúry a športu, sa týmto dohodli na rozpustení predmetného združenia.

Článok II

2.1	Ku dňu rozpustenia združenia označení účastníci združenia neevidujú žiadny majetok ani záväzky, ktoré by bolo potrebné vysporiadať. Ani jeden z účastníkov neposkytol na účel združenia žiadny majetok, na ktorého vrátenie by mu mohol vzniknúť nárok, ani nebol žiadny majetok získaný výkonom spoločnej činnosti počas trvania združenia. Z uvedeného dôvodu sa účastníci združenia dohodli, že ku dňu zániku združenia nebude v zmysle čl. VII, bod 4 Zmluvy o združení robená účtovná závierka. 
2.2	V prípade, že sa záväzky združenia, ktoré vznikli do dňa rozpustenia združenia, zistia v budúcnosti, zodpovedajú za tieto účastníci spoločne a nerozdielne. 
2.3	V prípade, že sa v budúcnosti zistí existencia majetku, ktorý bol poskytnutý niektorým z  účastníkov na plnenie účelu združenia, má tento nárok na jeho vrátenie v plnom rozsahu.
2.4 	V prípade, že sa v budúcnosti zistí existencia majetku, ktorý bol nadobudnutý výkonom spoločnej činnosti počas trvania združenia, bude tento rozdelený medzi účastníkov rovným dielom.

Článok III

3.1	Združenie sa zrušuje ku dňu podpisu tejto dohody.
3.2	Právne vzťahy touto dohodou neupravené sa riadia Občianskym zákonníkom.
3.3	Táto dohoda bola uzatvorená  na základe slobodnej a vážnej vôle účastníkov združenia, čo títo potvrdzujú svojimi podpismi a bola vyhotovená v štyroch rovnopisoch, z ktorých každý účastník dostane jeden. 

V Bratislave, ...........................

     .......................................................	.......................................................
Miestny športový klub ISKRA Petržalka 	   Mestská časť Bratislava – Petržalka
  Ladislav  Kianička, predseda 	Doc. RNDr. Milan Ftáčnik, CSc., starosta